
	ด้วย  องค์การบริหารส่วนตำบลทอนหงส์  ได้รับแจ้งจากสำนักงานส่งเสริมการปกครองท้องถิ่นอำเภอพรหมคีรี ว่าตามที่คณะรักษาสงบแห่งชาติ (คสช.)  จัดตั้งศูนย์ติดตามสถานการณ์กรณีมีเหตุรุนแรงบริเวณแยกราชประสงค์เมื่อวันที่  17  สิงหาคม  2558  เพื่อติดตามสถานการณ์และความคืบหน้าการดำเนินการของส่วนราชการที่เกี่ยวข้อง  โดยศูนย์ติดตามสถานการณ์ ฯ แถลงข่าวเมื่อวันที่  2  กันยายน  2558  ขอความร่วมมือประชาชนและผู้ประกอบการให้เช่าที่พัก  เช่น  โรงแรม  หอพัก  อพาร์ทเม้นต์  ที่มีชาวต่างชาติเข้ามาพักอาศัย  ให้แจ้งรายละเอียดบุคคลดังกล่าวต่อเจ้าหน้าที่ตรวจคนเข้าเมืองหรือสถานีตำรวจในพื้นที่  ภายใน  24  ชั่วโมง  ตามพระราชบัญญัติคนเข้าเมือง  พ.ศ.2522  อย่างเคร่งครัด  เพื่อเป็นการสร้างความเชื่อมั่นด้านความปลอดภัยต่อนักท่องเที่ยว  เป็นการเพิ่มเติมจากเจตจำนงของพระราชบัญญัติฉบับนี้ที่มุ่งเน้นด้านความมั่นคงแห่งรัฐ  ความสงบเรียบร้อยของบ้านเมืองและสวัสดิการของประชาชน

